ઇન્ટરનેશનલ ડેસ્કઃ અલ-કાયદા ચીફ ઓસામા બિન લાદેનનો સૌથી મોટો દીકરા હમઝા બિન લાદેને 9/11 હુમલાના લીડ હાઇજેકરની દીકરી સાથે લગ્ન કર્યા છે. હાલમાં જ ધ ગાર્ડિયને સાઉદી અરેબિયામાં રહેતા ઓસામા બિન લાદેનના પરિવાર સાથે મુલાકાત કરી હતી. આ મુલાકાત માટે ગાર્ડિયનની ટીમે અહીંના ક્રાઉન પ્રિન્સ સલમાન પાસે ખાસ મંજૂરી લીધી હતી. ઓસામાની માતા આલિયા ખાનમે પહેલીવાર મીડિયા સાથે ઓસામા અંગે વાત કરી હતી. આ ઇન્ટરવ્યુ દરમિયાન ઓસામાના દીકરા હમઝા બિન લાદેને મોહમ્મદ અત્તાની દીકરી સાથે લગ્ન કર્યા હોવાનો ખુલાસો કર્યો હતો. મોહમ્મદ અત્તા 9/11ના આતંકવાદી હુમલાનો લીડ હાઇજેકર છે. એટલું જ નહીં, લાદેનના પરિવારે જણાવ્યું કે, તેના મોત બાદ હમઝાએ પિતાનું સ્થાન લીધું છે અને તે હવે લાદેનના મોતનો બદલો લેવાની તૈયારીઓ કરી રહ્યો છે.